Liebherr Group
Liebherr Group je veliki njemački proizvođač krupne mašinske opreme sa sjedištem u Švicarskoj. Kompanija je specijalizovana za proizvodnju dizalica, dijelova za avionsku industriju i rudarstvo s 8,3 milijarde € prihoda u 2011. godini. Zapošljava 35.333 radnika u više od 130 kompanija širom svijeta. Do 2007. godine Liebherr Group je bio najveći svjetski proizvođač dizalica. Osnovana od strane Hansa Liebherra 1949. godine, u potpunom je porodičnom vlasništvu sa sjedištem u Bulleu, Švicarska. Liebherr-International AG je holding grupa kojom upravljaju Izolda i Willi Liebherr, koji je predsjednik i izvršni direktor (CEO). 2005. godine, financijski magazin Forbes ih je naveo kao milijardere. Pokretanjem izgradnje pristupačnih kranova i dizalica, Liebherr je svoju djelatnost proširio na izradu dijelova aviona, te je postao značajan dobavljač evropskog avioproizvođača Airbus-a. Grupa također proizvodi neke od najvećih svjetskih rudarskih mašina i mašina za otkopavanje, uključujući i utovarivače, bagere i dampere ekstremnih veličina. Njihov T 282 B je najveći kamion na svijetu.